**2. melléklet**

Az önkormányzat Szervezeti és Működési Szabályzatáról szóló

16/2013. (X.1.) rendelettel módosított 9/2013. (V. 22.) rendelethez

**A bizottságok által benyújtandó és a bizottságok véleményével**

**benyújtható előterjesztések**

A képviselő-testület elé **a Pénzügyi Bizottság által** benyújtandó előterjesztések:

* a terv szerinti gazdálkodás figyelemmel kísérésének tapasztalatairól szóló előterjesztések,
* az átruházott hatáskörben hozott döntésekről szóló tájékoztató,
* éves tevékenységéről szóló beszámoló

A képviselő-testület elé az **Pénzügyi Bizottság állásfoglalásával** benyújtható előterjesztések:

* az önkormányzat gazdasági programja
* az önkormányzat költségvetési koncepciója, költségvetése,
* a féléves költségvetési beszámoló,
* az éves zárszámadási rendelet,
* a költségvetés előirányzat módosítása,
* A képviselő-testület általi hitel felvétel, kötvény kibocsátása,
* intézmény alapítása, megszüntetése, átszervezése, feladatának megváltoztatása,
* az önkormányzati tulajdon hasznosításával kapcsolatos előterjesztések,
* Karácsond községért” kitűntetésben részesítendő személyre vonatkozó előterjesztések.

A képviselő-testület elé az **Ügyrendi Bizottság által** benyújtandó előterjesztések:

* a vagyonnyilatkozat ellenőrzési eljárás eredményéről szóló beszámoló,
* az összeférhetetlenség megállapítására irányuló kezdeményezés kivizsgálására folytatott eljárás eredményéről szóló beszámoló,
* az éves tevékenységéről szóló beszámoló.

A képviselő-testület elé az **Ügyrendi Bizottság állásfoglalásával** benyújtható előterjesztések:

* az önkormányzati rendeleteivel összefüggő előterjesztések,
* rendelettervezetek, rendeleteket érintő módosítások,
* a „Karácsond községért” kitűntetésben részesítendő személyre vonatkozó előterjesztések,
* az önkormányzat költségvetése,
* nemzetközi önkormányzati szervezethez való csatlakozás,
* testvérközségi szerződés megkötése.

A képviselő-testület elé a **Szociális Bizottság által** benyújtandó előterjesztések:

* az átruházott hatáskörök gyakorlásáról a képviselő-testület tájékoztatása,
* javaslattétel a helyi szociális háló fejlesztésére,
* javaslattétel a gyermekvédelmi ellátások, szolgáltatások fejlesztésére,
* éves tevékenységéről szóló beszámoló.

A képviselő-testület elé a **Szociális Bizottság állásfoglalásával** benyújtható előterjesztések

* Bursa Hungarica ösztöndíj pályázat elbírálása,
* Arany János Tehetséggondozó Programban résztvevők személyének elbírálása,
* az önkormányzat költségvetése,
* egészségügyi és szociális vállalkozásokkal kapcsolatos ügyek,
* a „Karácsond községért” kitűntetésben részesítendő személyre vonatkozó előterjesztések.

A képviselő-testület elé **a Településfejlesztési Bizottság által** benyújtandó előterjesztések:

* a közigazgatási határ kiigazítása, valamint jogszabályban meghatározott körben a földrajzi nevek megállapítása, megváltoztatása.

A képviselő-testület elé a **Településfejlesztési Bizottság állásfoglalásával** benyújtható előterjesztések

* a településfejlesztési koncepció megállapítására, a rendezési tervek jóváhagyására, illetőleg a belterületi határvonal megállapítására vonatkozó előterjesztések.
* a környezet- és természetvédelmi tárgyú helyi szabályok megállapítása, egyedi döntések meghozatala,
* az önkormányzat költségvetése,
* a „Karácsond községért” kitűntetésben részesítendő személyre vonatkozó előterjesztések.